Mar 21,2017
ఉబెర్‌ ప్రెసిడెంట్‌ జెఫ్‌ జోన్స్‌ రాజీనామా
శాన్‌ప్రాన్సిస్‌కో : ప్రముఖ ట్యాక్సీ అగ్రిగేటర్‌ ఉబెర్‌ టెక్నాలజీస్‌ కంపెనీ ప్రెసిడెంట్‌గా వ్యవహరిస్తున్న జెఫ్‌ జోన్స్‌ ఆ పదవికి రాజీనామా చేసినట్టు కంపెనీ ప్రకటించింది. జెఫ్‌ రాజీనామాకు సంబంధించిన సమాచారాన్ని ఉబెర్‌ అధికార ప్రతినిధి ఒకరు వెల్లడించారు. అయితే జెఫ్‌ కంపెనీలో చేరిన ఏడు నెలలు కావస్తుందని తెలిపారు. అయితే ఆయన రాజీనామాకు గల కారణం కచ్చితంగా తెలియరాలేదు. జోన్స్‌ నిష్క్రమణ తర్వాత ఆయన బాధ్యతలు ప్రశ్నార్థకంలో పడనున్నాయని కంపెనీ అధికారులంటున్నారు. అయితే ఇటీవల ఉబెర్‌ను నడిపించడానికి చీఫ్‌ ఎగ్జిక్యూటివ్‌ ట్రావిస్‌ కలనిక్‌తో పాటు చీఫ్‌ ఆపరేటింగ్‌ ఆఫీసర్‌(సిఒఒ) కోసం చూస్తుండడంతో కంపెనీలో జెఫ్‌ పాత్ర ప్రశ్నార్థకంగా మారింది. కంపెనీలో పలు సిఒఒ పనులను జెఫ్‌ నిర్వహిస్తున్నారు. జెఫ్‌ టార్గెట్‌ కార్ఫ్‌ కంపెనీలో చీఫ్‌ మార్కెటింగ్‌ ఆఫీసర్‌గా పనిచేసిన అనంతరం ఉబెర్‌లో చేరారు. కంపెనీలో జెఫ్‌ సేవలకు కృతజ్ఞతలు చేప్తున్నామని, ఆయనకు అభినందనలు తెలియజేస్తున్నామని ఉబెర్‌ ప్రకటనలో పేర్కొంది. ఇంజనీరింగ్‌ ఎగ్జిక్యూటివ్‌గా పనిచేసిన అమిత్‌ సింఘాల్‌పై లైంగిక వేధింపుల ఆరోపణల వల్ల ఉబెర్‌ గత నెలలో ఆయనను రాజీనామా చేయాల్సిందిగా కోరిన సంగతి తెలిసిందే. అలాగే ఈ నెలారంభంలో ఉబెర్‌ ప్రొడక్ట్‌ అండ్‌ గ్రోత్‌ విభాగం వైస్‌ ప్రెసిడెంట్‌ ఎడ్‌ బేకర్‌, ఉబెర్‌ సెక్యురిటీ రీసెర్చర్‌ చార్లీ మిల్లర్‌ పదవుల నుంచి వైదొలిగారు.
మీ స్నేహితులకు రికమెండ్ చెయ్యండి